section_heading: Povijest
paragraph_text: mini|250px|Lexus SC 430 Ideja o osnivanju marke začeta je u kolovozu 1983. godine, kada je tadašnji predsjednik Toyote Eiji Toyoda zaključio kako bi bilo vrijeme da njegova tvrtka proizvede luksuzno vozilo kojim bi se konkuriralo renomiranim proizvođačima u tom segmentu. U proljeće 1985. osnovane su dvije ekipe od kojih je jedna provela istraživanja o mogućim ciljnim grupama dok je druga radila na razvijanju prvih koncepata. Već u lipnju te godine napravljen je prvi prototip modela LS 400, a tijekom sljedeće godine provodila su se testiranja tog modela u Njemačkoj i SAD-u. Konačni izgled modela LS 400 odlučen je u svibnju 1987., a u siječnju 1989. premijerno je prikazan na salonima automobila u Detroitu i Los Angelesu zajedno s manjim ES 250, te u prodaju ulaze već u rujnu iste godine. Već u prvoj godini na tržištu marka je dobila brojne pohvale.